cyanic-selkie/wikianc huggingface dataset:
Leon Bristedt
Seuraura
Omaha Lancers varasi Bristedtin 312. pelaajana USHL:n varaustilaisuudessa 2012. Hän jatkoi kaudella 2012–2013 pelejään kuitenkin Linköpingin J20-junioreissa, joita Bristedt edusti myös Junior Club World Cupissa, jossa hän oli neljällä osumallaan joukkueensa paras maalintekijä Jesper Petterssonin kanssa. Turnaus päättyi pronssiin. Kaudella 2013–2014 Bristedt toimi Linköpingin varakapteenina. Hän voitti tehoilla 32+28=60 koko SuperElitin pistepörssin ja jakoi maalipörssin voiton MODO Hockeyn Victor Olofssonin kanssa. Bristedt oli myös joukkueensa paras syöttäjä. Hänet valittiin kauden päätteeksi SuperElitin parhaaksi hyökkääjäksi.
Vuodet 2014–2018 Bristedt kävi Minnesotan yliopistoa. Hän voitti Freshman -vuotenaab 2014–2015 sekä Big Ten Conferencen runkosarjan mestaruuden että koko divisioonan mestaruuden. Sophomore -vuotenaan 2015–2016 Bristedt oli tehoilla 20+17=37 Minnesotan paras maalintekijä Hudson Faschingin kanssa sekä kolmanneksi paras pistemies. Bristedt ja Fasching jakoivat B1G:n maalipörssin kolmannen sijan. Pistepörssissä Bristedt sijoittui kahdeksanneksi. Minnesotan kausi päättyi B1G:n runkosarjan mestaruuteen, kuten myös Junior -vuosi 2016–2017. Kesällä 2017 NHL-varaamaton Bristedt osallistui Minnesota Wildin kehitysleirille. Senior -vuotenaan 2017–2018 hän toimi Minnesotan yliopiston varakapteenina.
Kaudeksi 2018–2019 Bristedt palasi kotimaahansa ja siirtyi kaksivuotisella SHL-sopimuksella Rögle BK:hon. Hän teki SHL-debyyttinsä näin ollen runkosarjan avauskierroksella 15. syyskuuta 2018 vieraissa Skellefteå AIK:ta vastaan. Bristedt sai ottelussa jääaikaa 15.13 minuuttia. Hän keräsi ottelusta teholukeman –2. Bristedt keräsi myös yhden kahden minuutin jäähyn kiinnipitämisestä. SHL-uransa avausmaalin hän teki kuudennessa ottelussaan 6. lokakuuta 2018 vieraissa HV71:tä vastaan. Bristedt keräsi ottelussa myös yhden syöttöpisteen oltuaan kakkossyöttäjänä Olle Lissin tekemään maaliin. Kaikkiaan hänen tulokaskautensa toi 46 runkosarjaottelussa tehot 13+20=33 ja kahdessa playoff-ottelussa kaksi syöttöpistettä. Bristedt jakoi runkosarjassa Röglen sisäisen maalipörssin toisen sijan Daniel Zaarin kanssa edellään vain Linus Sandin sekä sijoittui sisäisessä pistepörssissä neljänneksi. Joulukuussa 2018 hänen sopimustaan seuran kanssa jatkettiin vuodella kevääseen 2021 saakka.
Maajoukkueura
Bristedt pelasi alle 20-vuotiaiden MM-kilpailuissa vuonna 2015 sekä alle 18-vuotiaiden MM-kilpailuissa vuonna 2013, jolloin hänet valittiin Sveitsiä vastaan pelatun alkulohkon ottelun päätteeksi Ruotsin ottelun parhaaksi pelaajaksi. Bristedt pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti pronssia. Bristedt pelasi myös World U-17 Hockey Challengessa vuonna 2012, jolloin hän voitti seitsemällä osumallaan koko turnauksen maalipörssin. Yhteensä Bristedt on pelannut 17 nuorten ja 39 poikien maaottelua.
Ruotsin A-maajoukkueessa Bristedt on pelannut 16 ottelua tehopistein 3+3=6. Hän teki A-maajoukkuedebyyttinsä 4. huhtikuuta 2019 Topoľčanyssa Slovakiaa vastaan. Bristedt merkittiin Ruotsin kakkosketjun vasempaan laitaan Ted Brithénin ja Daniel Zaarin viereen. Hän teki ottelussa myös ensimmäisen A-maajoukkuemaalinsa ylivoimalla ja Bristedt sai myös syöttöpisteen Daniel Zaarin tekemään tekemään, Ruotsin 0–4-voittoon päättyneen ottelun voittomaaliksi jääneeseen avausmaaliin.
No Doubt
No Doubt on yhdysvaltalainen rockia, poppia ja skata yhdistävä yhtye. Yhtye tuli maailmanlaajuisesti tunnetuksi vuoden 1995 albumin Tragic Kingdomin ja sen hittien "Just a Girl" ja "Don't Speak" myötä. Muita yhtyeen hittejä ovat muun muassa "Hey Baby", "Hella Good" ja "It's My Life".
No Doubt jäi tauolle vuonna 2003, ja Gwen Stefani siirtyi soolouralle. Gwen Stefanin menestyksekkäiden sooloalbumien ja -kiertueiden jälkeen vuonna 2007 No Doubt alkoi jälleen aktivoitua. Stefani ilmoitti jo vuoden 2007 The Sweet Escape -kiertueellaan, että No Doubt aikoo tehdä lähiaikoina uutta musiikkia ja keikkoja. Maaliskuussa 2009 bändi ilmoitti kesän 2009 kiertueen aikataulun. Kiertueen innoittamana yhtye suuntasi myös studioon, ja uusi albumi Push And Shove julkaistiin yhdentoista vuoden jälkeen edellisestä julkaisusta vuonna 2012.
Historia
John Spence perusti vuonna 1986 ystävänsä Eric Stefanin kanssa yhtyeen, joka sai nimensä Spencen suosikki-ilmaisusta "no doubt". Spence lauloi, Eric Stefani soitti sähköpianoa ja sen lisäksi Eric pakotti pikkusiskonsa Gwen Stefanin liittymään yhtyeeseen taustalaulajaksi. Vuonna 1987 No Doubt esiintyi julkisella paikalla ensimmäistä kertaa. Yhtyettä kuuntelemassa ollut Tony Kanal liittyi No Doubtiin basistiksi. Myöhemmin hän ryhtyi yhtyeen manageriksi. John Spence teki itsemurhan vuonna 1987, ja No Doubt lopetti toimintansa. Myöhemmin yhtye kokoontui taas ja päätti Spencen muistoksi jatkaa, mutta nyt Gwen oli yhtyeen solisti. Vuonna 1987 heavy metal -kitaristi Tom Dumont liittyi No Doubtiin. Kaksi vuotta myöhemmin 1989 rumpali Adrian Young kuuli yhtyeen demon ja liittyi yhtyeen jäseneksi.
No Doubt allekirjoitti levytyssopimuksen Interscope Recordsin kanssa vuonna 1991. Alkuun Interscope Records tarjosi ainoastaan Gwenille sopimusta, mutta tämä ei suostunut soolouraan. No Doubtin esikoisalbumi julkaistiin 1992, mutta se ei menestynyt. Yhtye kuvasi myös videon kappaleelle "Trapped in a Box", mutta MTV ei suostunut näyttämään videota. No Doubt aloitti Tragic Kingdom -levyn työstämisen, mutta Eric Stefani jätti yhtyeen ja ryhtyi Simpsonit-sarjan piirtäjäksi. Vuonna 1995 No Doubt julkaisi itse The Beacon Street Collection -albumin, joka sisältää materiaalia, jota yhtyeen jäsenet eivät halunneet Tragic Kingdom -albumille. Albumi on saanut nimensä talosta, jossa melkein kaikki kappaleet nauhoitettiin.
thumb|upright|No Doubt esiintymässä [[Sacramentossa, Kaliforniassa maaliskuussa 2002.]] Syksyllä 1995 No Doubt julkaisi Tragic Kingdom -albumin, joka on sekoitus pop-, ska-, punk- ja rockmusiikkia. Yhtye julkaisi singlen "Just a Girl", joka menestyi hyvin. Vuonna 1996 Tragic Kingdom myi platinaa, ja yhtye valmistautui ensimmäiseen Euroopan-kiertueeseen. Vuoden loppupuolella No Doubt julkaisi singlen "Don't Speak", jota on kuunneltu pelkästään Spotifyssa 256 miljoonaa kertaa (lokakuuhun 2019 mennessä). Joulukuussa 1996 Tragic Kingdom pääsi Billboard 200 -listan ykköseksi. Vuonna 1998 yhtye jäi tauolle työstääkseen seuraavaa albumia. Vuonna 2000 Adrian meni naimisiin, ja samana vuonna myös yhtyeen seuraava albumi Return to Saturn julkaistiin. Sen tunnetuimmaksi kappaleeksi nousi "Ex-Girlfriend".
Vuonna 2001 julkaistiin albumi Rock Steady, joka on sekoitus disko-, dance-, hiphop- ja reggaemusiikkia. Levyltä julkaistiin neljä singleä: "Hey Baby", "Hella Good", "Underneath It All", "Running". 2003 yhtye jäi tauolle, mutta ehti vielä julkaista The Singles 1992-2003, Boom Box ja Rock Steady Live DVD:n. Samoihin aikoihin julkaistiin single ja musiikkivideo kappaleesta "It's My Life".
Vuonna 2012 No Doubt teki paluun ja julkaisi kuudennen studioalbuminsa Push And Shove. Albumilta julkaistiin kolme singleä: "Settle Down", "Push And Shove" ja "Looking Hot". Yhtye konsertoi uuden albumin julkaisuun liittyen seitsemän kertaa Los Angelesissa samalla lavalla.
Ruotsin cup
Ruotsin cup on muun muassa seuraavissa urheilulajeissa käytävä kilpailu:
Marjalan kanava
Marjalan kanava on noin 1,3 km pitkä kanava Marjalan kaupunginosassa Joensuussa. Se kaivettiin vuoden 1995 asuntomessuja varten.
Indrek Pertelson
Indrek Pertelson (21. huhtikuuta 1971 Tallinna) on virolainen judoka ja olympiamitalisti. Hän on voittanut urallaan kaksi olympiamitalia, pronssia yli 100-kiloisten sarjassa vuosina 2000 ja 2004. Pertelson on voittanut myös kaksi mitalia MM-kilpailuista ja viisi EM-kisoista.
Koukkujärvi (Vilppula)
Koukkujärvi on Pirkanmaalla Mänttä-Vilppulassa Hokkaskylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 34 hehtaaria ja se on 1,2 kilometriä pitkä ja 850 metriä leveä. Järvellä on kartan mukaan yksi saari. Sen rantaviivan pituus on 4,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Elänteen valuma-alueella (35.37), jonka Kurkijärven alueeseen (35.372) se kuuluu. Järven vedenpinnan korkeus on 105,3 metriä mpy.
Sitkoinleuvansalmen kanava
thumb|Sitkoinleuvansalmen kanava Sitkoinleuvansalmen kanava on noin 50 metriä pitkä kanava Tetrinselälle johtavalla väylällä Puumalassa.
Tallinnan joulutori
Tallinnan joulutori on vuodesta 1991 asti Tallinnan alakaupungissa Tallinnan raatihuoneentorilla järjestetty joulutapahtuma, joka noudattelee saksalaistyyppisten joulumarkkinoiden perinteitä. Tallinna on vanha Hansa-kaupunki.
Raatihuoneentorin itälaidalla on esiintymislava, jossa esitetään lauluja ja tonttuleikkejä. Raatihuoneentorin keskellä on suuri joulukuusi, ja torilla on koristevalaistuja kojuja, joissa myydään glögiä, hehkuviiniä, kudottuja käsitöitä, muun muassa lapasia ja pipoja sekä lampaantaljoja ja matkamuistoja.
Tallinnan raatihuone on juhlavalaistu.
Joulumarkkinat ovat avoinna 23. marraskuuta 2008 - 7. tammikuuta 2009 kello 9-19 (vuonna 2011 kello 10-19), koska Venäjän ortodoksisen kirkon mukainen juliaanista kalenteria noudattava jouluaatto on vasta 7. tammikuuta, ja kaupunkiin tulee uudeksi vuodeksi paljon venäläisiä.
Viroksi joulumarkkina on jõuluturg.
Muuta
Yhden kojun vuokraaminen joulutorille maksaa 38 000 Viron kruunua.
Siinä sivussa
Siinä sivussa (engl. Ham on Rye) on Charles Bukowskin vuonna 1982 julkaistu neljäs romaani. Teos keskittyy Bukowskin omaelämäkerrallisen alter egon Henry Chinaskin nuoruus- ja kasvuvuosiin 1930-luvun pula-ajan Los Angelesissa.
Burlövin kunta
262px|thumb|right|Burlövin kuntarajat 1910 ja 2010. Ruotsin suurista kuntauudistuksista pienen Burlövin rajoja ei juuri ole muutettu. 262px|thumb|right|[[Malmön kunta|Malmön, Burlövin ja Staffanstorpin kuntien alueella sijainneet pitäjät. Vuoden 1952 kuntarajat on merkitty rosalla ja nykyiset rajat punaisella.]] thumb|right|250px|Burlövin kunnantalo.
Burlövin kunta on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Arlöv.
Kunnan maapinta-ala on 18,90 neliökilometriä (1.1.2016) ja asukasluku 19 312 henkeä (31.12.2020).
Burlövin kunta sijaitsee Malmön ja Lundin kaupunkien välissä. Kunta on pinta-alaltaan lääninsä pienin ja koko Ruotsin toiseksi pienin Sundbybergin jälkeen. 1900-luvun suuret kuntauudistukset eivät ole vaikuttaneet kunnan rajoihin.
Vuonna 2007 kunnassa oli 6,83 km² peltoa, joten saman ajankohdan maapinta-alaan vertaamalla saadaan peltojen osuudeksi 36,3 prosenttia kunnan maapinta-alasta.
Kuntajaon kehitys
Burlöv on yksi niistä harvoista kunnista Ruotsissa ja koko Skånen läänin ainoa kunta, joka vastaa lähes täysin vuonna 1863 entiseen pitäjän muodostettua maalaiskuntaa. Vain pieniä alueita on liitetty Burlöviin Görslövin ja Tottarpin pitäjistä.
Kunnan alueella on sijainnut kaksi taajaväkistä yhdyskuntaa: Arlöv vuosina 1899–1958 ja Åkarp vuosina 19134–1958. Näistä Åkarp ei sijainnut kokonaan kunnan alueella. Vaikka keskustaajaman nimi on Arlöv, niin kunnan nimi on Burlöv, koska kunnan nimi viittaa vanhaan kirkkopitäjään, jonka keskus oli Burlövin vanha kirkko. Burlövin kunta ja pitäjä ovat kuitenkin muuttuneet ajan mittaan.
Vaakuna
Vaakunaselitys: Punaisessa kentässä viisisakarainen hopeinen tähti hopeisen kultalehtisen sokerijuurikkaan yläpuolella. (Ruotsiksi: I rött fält en femuddig stjärna av silver över en sockerbeta av silver med blad av guld.)
Burlövin vaakuna vahvistettiin vuonna 1959 ja rekisteröitiin Patentti- ja rekisterihallituksessa vuonna 1974. Sokerijuurikas viittaa Ruotsin suurimpaan sokeritehtaaseen, ja tähti on otettu Hvilanin kansanopiston tunnuksesta.
Avosetti on Burlövin kunnan nimikkolintu.
Maantiedettä
Burlöv on yksi Ruotsin kaupungistuneimmista kunnista, sillä yli puolet sen pinta-alasta on asuinalueita, teollisuutta, teitä ja muuta käytössä olevaa maata. Arlöv ja Malmö ovat jo kasvaneet yhteen, ja käytännössä myös Åkarp ja Arlöv ovat tehneet niin. Maisemaa halkovat tiet, rautatiet ja voimajohdot. Kunta haluaa säilyttää status quon rakennetun pinta-alan suhteen ja suojella viimeisiä jäänteitä avoimesta maisemasta, joten se on keskittynyt taajamien asutuksen tiivistämiseen.
Kunta sijaitsee Eurooppa-teiden varrella, jotka johtavat pohjoiseen Helsingborgiin ja itään Kristianstadiin. Kunnassa on kaksi rautatieasemaa, joiden nimet ovat Burlöv ja Åkarp. Burlövin rautatieasema sijaitsee Arlövin alueella, mutta aseman nimi on Burlöv, koska Arlövin vanha rautatieasema sijaitsee etelämpänä sokeritehtaan luona.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 111 Suomessa syntynyttä, mikä vastasi 0,7 prosenttia kunnan väestöstä.
Vielä vanhempien vuoden 1984 lopun tietojen mukaan 10,0 prosenttia kunnan asukkaista oli ulkomailla syntyneitä. Tuolloin kunnassa asui 140 Suomessa syntynyttä, mikä vastasi 1,0 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 178 875 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 34 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Siinä sivussa
Kirja ilmestyi suomeksi vuonna 1991 WSOY:n kustantamana. Sen on suomentanut Seppo Loponen.
Burlövin kunta
Taajamat
Kunnassa on 3 taajamaa, joiden osuus kunnan väestöstä vuoden 2010 lopussa oli 98,0 prosenttia. Taajamien ulkopuolella asui tuolloin 329 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Malmön taajamassa on 280 415 asukasta, ja se kuuluu pääosin Malmön kuntaan.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Arlöv on sittemmin kasvanut yhteen Malmön taajaman kanssa.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Asteriski (*) tarkoittaa, että pientaajama kuuluu osittain toiseenkin kuntaan. Nordanå kuuluu osin myös Staffanstorpin kuntaan.
Kunnanvaltuusto
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Burlövin kunnanvaltuustossa vuodesta 1973 lähtien.
Piirit
Vuodesta 2016 alkaen kunnassa on yksi piiri, Burlövin piiri.
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Ystävyyskunnat
Burlövillä on vain yksi ystävyyskunta:
Luomu
Luomu on lyhennesana sanasta luonnonmukainen ja esiintyy muun muassa seuraavissa yhteyksissä:
Käyhkään kanava
Käyhkään kanava on 350 m pitkä kanava Ruokolahdella. Kanava on yksi Suvorovin sotakanavista.
Suomenlahden Kone
Suomenlahden Kone Oy oli 1960- ja 1970-luvulla toiminut suomalainen metallialan yritys, joka vei valmistamiaan teräsrakenteisia kaarihalleja Neuvostoliittoon. Yritys tuli tunnetuksi 1970-luvun lopulla viisi vuotta kestäneen konkurssipetosoikeudenkäynnin vuoksi.
Suomenlahden Kone Oy:n omistaja Aarne Mantila (k. 1982) myi rahoitusvaikeuksiin joutuneen yrityksensä liiketoiminnot ja osan omaisuutta 1974 Kone Oy:n toimitusjohtajalle Pekka Herlinille. Mantila oli ottanut yritykselleen ja mahdollisesti itselleenkin lainaa oululaisen liikemiehen Aaro Makkosen hoitamasta pimeää rahanlainausta harjoittaneesta ”Atlas-pankista”. Suomenlahden Kone Oy meni konkurssiin 1975 ja konkurssipetosoikeudenkäynti aloitettiin 1977. Konkurssipetosoikeudenkäynnissä Herliniä syytettiin siitä, että hän olisi maksanut Suomenlahden Koneen toiminnoista liian alhaisen hinnan ja auttanut siten Mantilaa konkurssirikoksessa. Oikeudenkäynnissä Herlin vapautui kuitenkin syytteistä.
Herlin osti Suomenlahden Koneen luultavasti siksi, että liikemies Tuomas Tapalan (k. 1981) omistama Nordator Oy oli velkaa Herlinin perheen sijoitusyhtiön Holding Manutasin omistamalle Ollituote Oy:lle ja Tapala oli saanut siirrettyä nämä velat Suomenlahden Koneelle. Nordator Oy ja Ollituote Oy toivat kumpikin maahan keilahalleissa käytettyjä keilanasetinautomaatteja ja yritykset olivat salaa sopineet näiden laitteiden Suomen markkinoiden jakamisesta. Konkurssijutun käsittelyn yhteydessä Herlin syytti Tapalaa kiristyksestä ja Tapala puolestaan väitti, että juttua varten olisi Italiasta tilattu 100 000 markalla palkkamurhaaja.
Aarne Mantila ja Tuomas Tapala olivat kestinneet avokätisesti korkeaa poliisijohtoa muun muassa poliisiylijohtaja Erkki J. Korhosta sekä Helsingin poliisikomentajaa Nils-Olof Söderströmiä. Kestintä oli alkanut Tapala ja Mantila tullessa apuun kun poliisijohto tarvitsi varoja Suomeen vastavierailulle tulleelle neuvostoliittolaiselle miliisijohdolle järjestettyihin juhliin. Myöhemmin he pyrkivät näiden yhteyksiensä avulla vaikeuttamaan Suomenlahden Koneen konkurssijutun tutkintaa.
Tapalan osalta tutkinta jäi kesken, kun hän kuoli vuonna 1981. Pimeää rahanlainausta harjoittanut Aaro Makkonen tuomittiin 1977 törkeästä veropetoksesta, mutta hän pääsi pakenemaan maasta Vantaan nimismiehen Pentti Viitasen myöntämän pikapassin avulla. Viitanen oli kuulunut myös Mantilan ja Tapalan järjestämissä juhlissa vierailleeseen poliisijohtoon.
Run Through the Jungle
Run Through the Jungle on yhdysvaltalaisen Creedence Clearwater Revival -yhtyeen kappale vuoden 1970 menestysalbumilta Cosmo’s Factory, jonka a-puolen se päättää. ”Run Through the Jungle” koostuu vain yhdestä soinnusta.
”Run Through the Jungle” julkaistiin myös kahden a-puolen singlellä yhdessä kappaleen ”Up Around the Bend” kanssa. Se nousi Yhdysvalloissa sijalle neljä ja sijoitukseen laskettiin molemmat kappaleet. Australiassa samalla kaavalla julkaistu single Up Around the Bend / Run Through the Jungle oli listaykkösenä kaksi viikkoa.
Sanoitus
Kappaleen sanoitusta on usein erehdytty luulemaan Vietnamin sodasta kertovaksi, etenkin nimensä vuoksi ja myös siksi, että yhtyeen pari aikaisempaa hittiä; ”Fortunate Son” ja ”Who’ll Stop the Rain”, olivat molemmat protesteja kyseistä sotaa vastaan. Laulusta tuli joka tapauksessa suosittu Vietnamissa taistelevien amerikkalaissotilaiden keskuudessa. Kappaleen tekijä, yhtyeen laulaja-kitaristi John Fogerty on kertonut, että aiheena on huoli aseiden lisääntymistä kohtaan.
Sävellys
Yhtyeen rytmikitaristi Tom Fogerty piti ”Run Through the Junglea” suosikkinaan kaikista CCR-kappaleista.
Kappaleen alussa ja lopussa kuultavat ääniefektit luotiin basisti Stu Cookin mukaan äänittämällä kitaroita ja pianoa takaperin. Fogerty soitti kappaleessa myös huuliharppua, ja hän joutui äänittämään lauluosuutensa myöhemmin erikseen, koska laulu alkoi huuliharppuosuuden jälkeen liian nopeasti.
Creedence Clearwater Revivalin entinen manageri Saul Zaentz piti John Fogertyn myöhempää soolokappaletta ”The Old Man Down the Road” (1985) liian samanlaisena kuin ”Run Through the Junglea” ja haastoi Fogertyn oikeuteen. Se saattoi olla ensimmäinen kerta, kun artistia syytettiin itsensä plagioimisesta.
Muut versiot
Cover-version kappaleesta ovat tehneet muun muassa Bruce Springsteen, Georgia Satellites, 8 Eyed Spy, Los Lobos, Killdozer ja The Gun Club. Viimeksi mainittu sisälsi kuitenkin erilaisen sanoituksen, koska kyseisen yhtyeen laulusolisti ei saanut selvää kaikista John Fogertyn sanoista.
Rheingau-Taunus-Kreis
Rheingau-Taunus-Kreis on piirikunta Saksan Hessenin osavaltion Darmstadtin hallintopiirissä. Piirikunnan pinta-ala on 811,41 neliökilometriä, ja siihen kuuluu 17 kuntaa. Vuoden 2020 lopussa piirikunnan väkiluku oli 187 433 asukasta.
Sotilastarkkailija
Sotilastarkkailija on aseeton sotilashenkilö, ammattiupseeri tai reserviläinen, joka pareittain tarkkailee aluetta sotilaallisesta näkökulmasta. Sotilastarkkailijoita käytetään varmistamaan, että tulitauko tai aselepo pitää. Sotilastarkkailijat ovat yleensä Yhdistyneiden kansakuntien lähettämiä, mutta heitä voi olla myös Etyjillä.
Suomessa sotilastarkkailijoiden koulutuksesta vastaa Puolustusvoimien kansainvälinen keskus, joka kouluttaa myös muiden pohjoismaiden sotilastarkkailijat.
Lähteet
www.fincent.fi
HMS Wrangler (R48)
HMS Wrangler (viirinumerot R48 ja D36) oli Britannian kuninkaallisen laivaston W-luokan hävittäjä toisessa maailmansodassa.
Valmistus
Alus tilattiin 3. joulukuuta 1941 yhdeksännessä hätälaivueessa Vickers Armstrongilta Barrow-in-Furnessista, missä köli laskettiin 23. syyskuuta 1942 telakkanumerolla 834. Alus laskettiin vesille 30. joulukuuta 1943 ja valmistui 14. heinäkuuta 1944.
Palvelus
Kesäkuun 1944 alus oli valmistajan koeajoissa. Se liitettiin valmistuessaan 14. heinäkuuta 27. hävittäjälaivueeseen. Vastaanottokokeiden ja varustamisen päätyttyä alus siirrettiin Kotilaivastoon Scapa Flowhun, jossa se oli elokuun miehistön koulutuksessa. Syyskuussa alus oli telakalla ennen siirtoaan Ceylonilla palvelevaan laivueeseensa. Lokakuussa alus lähti Välimerelle, jossa se liitettiin tilapäisesti Välimeren laivastoon. Alus tulitti 10. marraskuuta Milosta taistelulaiva HMS King George V:n kanssa vallattaessa Egeanmeren saaria. Alus jatkoi joulukuun alussa matkaansa Ceylonille suojaten King George V:tä. Määränpäähän saavuttuaan alus liittyi 13. joulukuuta Tyynenmeren laivastoon liitettyyn laivueeseensa.
Alus liittyi 17. joulukuuta Force 67:ään suojaten HMS Kempenfeltin, HMS Whirlwindin, HMS Wessexin ja HMS Wakefulin kanssa risteilijöitä HMS Newcastle, HMS Black Prince ja HMS Argonaut sekä lentotukialuksia HMS Indomitable ja HMS Illustrious. Osaston oli tarkoitus tehdä operaatio Robsonin, joka oli osa operaatiota Outflank, ilmaiskut Sumatran öljykentille. Seuraavana päivänä alus tankattiin ennen osaston siirtymistä lentotoiminta-alueelle. Ilmaiskujen kohteeksi vaihdettiin 20. joulukuuta Belawan Deli, koska ensisijaisen kohteen Pangkalan Brandanin sää esti tehokkaan lentotoiminnan. Alus palasi 22. joulukuuta osaston mukana Trincomaleehen.
Tammikuussa 1945 alus siirrettiin Bombayssä telakalle, mistä se palasi palvelukseen toukokuussa. Alus liittyi kesäkuussa laivueeseensa Sydneyssä Australiassa, jossa se aluksi osallistui koulutukseen. Aluksen viirinumero vaihdettiin D36:ksi, jotta se olisi yhtenevä Yhdysvaltain laivaston runkonumerojärjestelmän kanssa. Alus liitettiin Britannian kuninkaallisen laivaston osana Yhdysvaltain 3. laivaston alaisuuteen osaksi Task Force 37:ää. Alus jäi 28. kesäkuuta Sydneyyn laivaston lähtiessä Manukseen. Alus lähti Sydneystä suojaten HMS Barfleurin ja Wakefulin kanssa HMS Indefatigablen Manukseen, josta jatkettiin edelleen pommittamaan Tokiota ja Jokohamaa Task Force 37:n mukana. Alukset liittyivät 23. heinäkuuta operaatioalueella TF37:ään. Alus oli täydennettävänä 26. heinäkuuta, jonka jälkeen se jatkoi seuraavana päivänä lentotukialusosaston suojaamista. Alus oli 30. heinäkuuta jälleen täydennettävänä.
Alus suojasi 9. elokuuta Pohjois-Honshulle ja Hokkaidolle iskeneitä lentotukialuksia. Wrangler siirrettiin 12. elokuuta Task Group 38.5:een, johon koottiin Yhdysvaltain laivasto osastoon liitettävät alukset. Seuraavana päivänä alus suojasi Tokioon iskenyttä lentotukialusosastoa, joka joutui 15. elokuuta kamikaze-hyökkäykseen. Alus oli 2. syyskuuta Tokionlahdella Japanin antautuessa. Tämän jälkeen se osallistui sotavankeudesta vapautuneiden joukkojen kotiuttamiseen ennen paluutaan laivueeseensa Hongkongissa. Joulukuussa alus lähti Devonportiin, jossa se siirrettiin koulutustehtäviin.
Alus muutettiin Harland and Wolffin telakalle tyypin 15 fregatiksi. Alus palasi 1953 palvelukseen, jolloin se liitettiin Välimeren laivaston 5. fregattilaivueeseen. Alus lahjoitettiin kolme vuotta myöhemmin Etelä-Afrikan laivastolle.
SAS Vrystaat
Cardiffissa tehdyn huollon jälkeen alus nimettiin 26. marraskuuta 1956 SAS Vrystaatiksi. Kymmenen vuotta myöhemmin alus poistettiin aktiivipalveluksesta. Se upposi maalilaivana huhtikuussa 1956.
Luettelo Kingdom Hearts -pelisarjan hahmoista
Tämä on luettelo Kingdom Hearts -pelisarjassa esiintyvistä kuvitteellisista hahmoista. Jotkut hahmoista ovat pelkästään tähän pelisarjaan luotuja, mutta mukana on myös joitain hahmoja sekä Disney-piirretyistä että Final Fantasy -pelisarjasta.
Sora
Yksi Tetsuya Nomuran pelisarjaa varten luoduista hahmoista. Sora on koko sarjan pääprotagonisti ja useimmiten pelattavana ollut hahmo. Sorasta tuli keybladen valittu, sillä todellinen valittu ja Soran paras ystävä, Riku, vajosikin pimeyteen. Soran nimi tulee japanilaisesta "taivasta" tarkoittavasta sanasta. Soran englanninkielisenä äänenä pelisarjassa toimii Haley Joel Osment ja japaninkielisenä äänenä Miyu Irino.
Riku
Yksi Tetsuya Nomuran pelisarjaa varten luoduista hahmoista. Riku on Soran ja Kairin paras ystävä. Hän on Tetsuya Nomuran luoma hahmo. Rikun nimi tulee japanilaisesta ”maata” tarkoittavasta sanasta. Rikun englanninkielisenä äänenä on David Gallagher ja japaninkielisenä äänenä Mamoru Miyano.
Alkuperäisessä Kingdom Heartsissa Riku on 15-vuotias poika, joka elelee Destiny Islandsilla toivoen pääsevänsä muihin maailmoihin. Kun sydämettömät hyökkäävät heidän maailmaansa, ystävykset eroavat. Riku päätyy Hollow Bastioniin, missä hän tapaa Pahattaren, joka väittää auttavansa Rikua löytämään Kairin. Hänen takiaan ”Ansem”, Xehanortin sydämetön, saa pian vallan Rikusta.
Chain of Memoriesissa esiintyy pelattavana hahmona Unohduksen linnan alemmissa kerroksissa, jossa hän saa vastaansa ”Ansemin”, joka edelleen yrittää hallita häntä sekä Vexenin luoman kopion hänestä. Kuultuaan Soran vaipuneen uneen muistojensa korjausta varten, hän saa itsensä tasapainoon ja tuhoaa ”Ansemin”. Hän tapaa DiZ, jota hän auttaa muistojen korjaamisessa. 358/2 Daysissä hän löytää Roxasin, Soran ei-kenkään, ja voittakseen tämän, hän joutuu muuttamaan itsensä "Ansemin" näköiseksi. Kingdom Hearts II:n aikana Riku auttaa salaa Soraa tämän ja saa käyttöönsä keybladen nimeltä Way to the Dawn. Lopulta Riku saa Ansem Viisan laitteen avulla oikean ulkomuotonsa takaisin ja auttaa Soraa tuhoamaan Xemnasin, Xehanortin ei-kenkään. Birth by Sleepin mukaan hän alun perin sai kykynsä keybladen käyttöön Terralta.
Dream Drop Distancessa Riku ja Sora ottavat osaa "Mestaruuden merkin" (Mark of Mastery) kokeeseen tullakseen keyblade-mestareiksi ja voidakseen kohdata Xehanortin. Suorittaakseen kokeen he joutuvat vapauttamaan Nukkuvia maailmoja. Pelastettuaan Soran Xehanortilta ja korjattuaan hänen sydämensä, Riku julistetaan keyblade-mestariksi. Kingdom Hearts III:ssa hän ja Mikki suuntaavat pimeyden maailmaan etsimään Aquaa, jonka ”Ansem” korruptoi pimeydellä, kunnes Sora saapui avuksi ja pelasti heidät.
Kairi
Yksi Tetsuya Nomuran pelisarjaa varten luoduista hahmoista. Kairi on pelin päähenkilön, Soran, yksi parhaista ystävistä ja yksi Sydänten Prinsessoista (Princesses of Hearts). Kairin nimen alku tulee japanilaisesta ”merta” tarkoittavasta sanasta. Kairin englanninkielisen äänen teki Kingdom Heartsissa, Kingdom Hearts II:ssa ja Birth by Sleepissä Hayden Panettiere sekä Chain of Memoriesissa, 358/2 Daysissä, Kingdom Hearts III:ssa ja HD 2.8 Final Chapter Prologuen lisätarinassa Kingdom Hearts 0.2: Birth by Sleep – A Fragmentary Passage Alyson Stoner. Japaninkielisen äänen tekee Risa Uchida.
Chain of Memoriesissa hänen ei-kukaan, Naminé, oli muuntanut Soran muistoja asettamalla itsensä niihin Kairin tilalle saaden Kairin menettämään kaikki muistonsa Sorasta. Kingdom Hearts II:ssa Kairin muistot Sorasta alkavat palata. Mutta Axel yrittää kaapata hänet houkutellakseen Soran paikalle. Aluksi Kairi pakenee Axelilta, mutta Saïx kaappaa hänet uudelleen ja sulkee vankityrmään Maailmaan jota ei koskaan ollut (The World That Never Was). Naminén avulla Kairi kuitenkin pääsee karkuun ja hän saa Rikulta keybladen nimeltä Destiny's Embrace.
Kairin menneisyys oli hämärän peitossa, mutta Birth by Sleepin myötä ilmenee, että hän oli alun perin kotoisin Radiant Gardenista ja että hän vahingossa saanut Aqualta kyvyn käyttää keybladeä. Aqua oli kuitenkin tarkoituksella langettanut Kairiin loitsun, jonka vaikutuksesta Kairi siirtyi Destiny Islandsille, kun Sydämettömien hyökkäys muutti Radiant Gardenin Hollow Bastioniksi.
Dream Drop Distancen lopussa Riku tuo Kairin Yen Sidin torniin, jotta tämä voisi oppia lisää keybladen käytöstä ja ottaa osaa taisteluun Xehanortia vastaan. Kingdom Hearts III:ssa hän ja Lea harjoittelivat kykyjään ajan ja avaruuden ulkopuolelle suljetussa metsässä ja liittyivät lopulta taisteluun Keyblade Graveyardille Xehanortia vastaan. Provosoidakseen Soran hyökkäämään, Xehanort tuhoaa keybladellään Kairin kehon. Xehanortin kukistuttua, Sora lähtee etsimään Kairia ja tuo tämän takaisin ”herättämisen voimalla”. Palattuaan takaisin Sora ja Kairi viettävät vielä hetken aikaa yhdessä, kunnes herättämisen voiman liiallisen käytön seurauksena Sora katoaa.
Kuningas Mikki Hiiri
Disney-linnan (Disney Castle) ja sitä ympäröivän Disney-kaupungin (Disney Town) kuningas. Englanninkielisenä äänenä hänellä oli Kingdom Heartsista 358/2 Daysiin asti Wayne Allwine ja myöhemmin Bret Iwan. Japaninkielisenä äänenä on Takashi Aoyagi.
Kingdom Heartsin alussa Mikki on lähtenyt pysäyttämään sydämettömien uhkaa, ja jättänyt Akulle ja Hessulle viestin, jossa heitä neuvotaan etsimään ja suojelemaan keybladen käyttäjää. Matkan aikana Mikki löytää Pimeyden maailmasta keybladen nimeltä Kingdom Key D, jolla hän auttaa Soraa sulkemaan oven Kingdom Heartsin luokse. Chain of Memoriesissa hän auttaa Rikua taistelussa tämän sydäntä uhkaavaa "Ansemia" vastaan. Kingdom Hearts II:ssa hän pyrki selvittämään Organisaatio XIII:n suunnitelmat, ennen kuin liittyi auttamaan Soraa. Pelissä on mahdollista käyttää Mikkiä pelihahmona, mikäli Soran energiamittari tyhjenee. Xemnasin kukistuttua, hän palaa omaan maailmaansa vain saadakseen Kingdom Hearts codedissa selville Terran, Aquan ja Ventusin kohtalot ja pyytääkseen Soraa auttamaan heitä. Mikki alun perin tunsi heidät Birth by Sleepin tapahtumien kautta, jolloin hän itse oli vielä Yen Sidin oppilas ja käytti keybladeä nimeltä Star Seeker.
Aku Ankka
Aku Ankka on Kuningas Mikin hovitaikuri, jolla on voimakas temperamentti ja joka on toinen Soran kumppaneista pelisarjan tapahtumien aikana. Aluksi Aku vain teeskentelisi auttavansa Soraa tämän ystävien etsinnässä, koska piti kuninkaan löytymistä tärkeämpänä. Mutta alkaa pitää Soraa lopulta ystävänään. Chain of Memoriesin lopussa hänet vaivutetaan Soran ja Hessun mukana uneen vuodeksi. Herättyään Kingdom Hearts II:ssa he jatkavat taistelua sydämettömiä vastaan saaden vastaansa myös ei-keitään ja Organisaatio XIII:n. Akun englanninkielinen ääni on Tony Anselmo ja japaninkielinen ääni Kōichi Yamadera.
Hessu
Hessu on Kuningas Mikin ritarikomentaja ja toinen Soran kumppaneista pelisarjan tapahtumien aikana. Hessu inhoaa aseita ja käyttää niiden sijasta kilpeä. Hessulla on Disney-piirrettyjen versionsa tavoin kömpelö, mutta optimistinen luonne. Chain of Memoriesin lopussa hänet vaivutetaan Soran ja Hessun mukana uneen vuodeksi. Herättyään Kingdom Hearts II:ssa he jatkavat taistelua sydämettömiä vastaan saaden vastaansa myös ei-keitään ja Organisaatio XIII:n. Hessun englanninkielinen ääni on Bill Farmer ja japaninkielinen ääni Yū Shimaka.
Roxas
Soran ei-kukaan, joka syntyi Soran muututtua väliaikaisesti sydämettömäksi Kingdom Heartsin aikana. Roxasin nimi on anagrammi Soran nimestä ja X-kirjaimesta. Hän on pelattava hahmo Kingdom Hearts II:n alussa, jossa hän elää muistinsa menettäneenä DiZin luomassa Twilight Townin virtuaalisessa kopiossa. Lopulta Roxas yhdistyy takaisin Soraan. Roxasin englanninkielinen ääni on Jesse McCartney ja japaninkielinen ääni Kōki Uchiyama.
Terra
Yksi Tetsuya Nomuran pelisarjaa varten luoduista hahmoista. Terra on myös yksi Birth by Sleepin kolmesta päähenkilöstä. Hän käyttää pääosin keybladeä Earthshaker. Hänen nimensä tulee latinalaisesta "maata" tarkoittavasta sanasta. Terra on Aquan ja Ventusin ohella yksi mestari Eraqusin oppilaista. Hänen sydämessään elää kuitenkin vahvaa pimeyttä ja siksi hän ei läpäissyt Mestaruuden merkkiä. Xehanort manipuloi häntä ja houkuttelee hänet käyttämään pimeyttä. Lopulta Terrasta tulee Xehanortille uusi ruumis ja siten syntyi Xehanortin inkarnaatio, josta tuli Ansem Viisaan oppilas.
Ventus
Yksi Tetsuya Nomuran pelisarjaa varten luoduista hahmoista. Ventus, ystävien kesken, Ven, on myös yksi Birth by Sleepin kolmesta päähenkilöstä. Hän käyttää pääosin keybladeä Wayward Wind. Hänen nimensä tulee latinalaisesta "tuulta" tarkoittavasta sanasta. Hän on ulkonäöltään aivan Roxasin näköinen. Xehanort poisti hänestä pimeyden ja lähetti hänet Eraqusin oppilaaksi, jotta häntä voisi myöhemmin käyttää χ-bladen luomiseen. Hän uhraa oman sydämensä estääkseen χ-bladen valmistumisen ja vaipuu uneen. Aqua jättää hänen ruumiinsa Land of Departureen ja muuttaa sen Unohduksen linnaksi. Ventusin sydän puolestaan piiloutui Soran sisään.
Kingdom Hearts χ:ssa paljastuu, että Ventus oli vuosisatoja sitten ollut Todellisen pimeyden ruumiillistuman riivaamaksi joutnut keybladen käyttäjä, joka oli korvannut Strelitzian yhtenä Unionien uusista johtajista Ennustajien katoamisen sekä Keyblade-sodan jälkeen, mutta siirtynyt muistinsa menettäneenä tulevaisuuteen, jonkin aikaa sen jälkeen, kun oli täysin imenyt Todellisen pimeyden ruumiillistumista sen vangitsemiseksi. Xehanort irrotti myöhemmin tämän ruumiillistuman Vanitaksen luomiseksi.
Ventusin englanninkielinen ääni on Jesse McCartney ja japaninkielinen ääni Kōki Uchiyama.
Aqua
Yksi Tetsuya Nomuran pelisarjaa varten luoduista hahmoista. Aqua on myös yksi alkuperäisistä sarjaan luoduista hahmoista ja yksi Birth by Sleepin kolmesta päähenkilöstä. Hän käyttää pääosin keybladeä nimeltä Rainfell. Hänen nimensä tulee latinalaisesta "vettä" tarkoittavasta sanasta. Hän on Birth by Sleepin pääprotagonisteista ainut, joka on tullut keyblade-mestariksi. Eraqus antoi hänelle tehtäväkseen pitää Terraa silmällä ja palauttaa Ventus takaisin kotiin. Hän päätyi lopulta vangiksi Pimeyden maailmaan.
Aquan englanninkielinen ääni on Willa Holland ja japaninkielinen ääni Megumi Toyoguchi.
Xehanort
Yksi Tetsuya Nomuran pelisarjaa varten luoduista hahmoista ja Kingdom Hearts -pelisarjan tarinan ensimmäisen vaiheen, Pimeyden etsijä -saagan (Dark Seeker Saga), päävihollinen. Xehanortin nimi on anargrammi kirjaimesta X sekä sanoista "No Heart" ja "Another".
Mestari Xehanort on iäkäs keyblade-mestari, joka opetteli keybladen käyttöä samaan aikaan Eraqusin kanssa Scala ad Caelumissa ja käyttää keybladeä nimeltä No Name, joka on peräisin muinaisen Keyblade-sodan ajoilta. Tultuaan mestariksi, hän alkoi matkustella ja hänelle tuli pakkomielle selvittää Keyblade-sodan salaisuudet sekä uudelleenluoda χ-blade kutsumaan takaisin Kingdom Heartsin ja hallitakseen niitä mielensä mukaan. Hän otti alun perin Ventusin oppilaakseen, jotta voisi pidentää omaa elämäänsä. Mutta Ventusin kyvyttömyys käyttää pimeyttä, pakotti hänet eristämään pimeyden pojasta sekä luomaan Vanitasin. Xehanort valitsi uudeksi pelinappulaksi suunnitelmaansa Terran. Birth by Sleepissä Xehanort pani toimeen useat juonensa. Hän yritti saada Ventusin ja Vanitasin yhdistymään takaisin toisiinsa luodakseen χ-bladen, antoi Pahattarelle tehtävän kerätä kaikki seitsemän Sydänten Prinsessaa sekä avasi Terran sydämen pimeydelle ja siirsi sydämensä tämän ruumiiseen saadakseen uuden kehon. Dream Drop Distancessa Ansemin ja Xemnasin tuhon johdosta mestari Xehanort palautuu entiselleen. Epäonnistuttuaan tekemään Sorasta kolmannentoista kuorensa, hän vetäytyy valmistelemaan χ-bladen luomista. Kingdom Hearts III:ssa Xehanort saa vihdoin käsiinsä χ-bladen ja kutsuu Kingdom Heartsin, kun kaikki muut uuden Organisaation ovat lyöty. Hävittyään Soralle, Xehanort tunnustaa halunneensa vain luoda uuden maailman, jossa pimeyttä ei lainkaan olisi, mutta Eraqusin sydämen taivuttelemana hän myöntää lopulta tappionsa. Xehanort antaa χ-bladen Soralle, minkä jälkeen hän ja Eraqus yhdistyvät osaksi Kingdom Heartsia ja jättävät maallisen elämän lopullisesti taakseen. Mestari Xehanortin englanninkielinen ääni Birth by Sleepistä Dream Drop Distanceen asti oli Leonard Nimoy japaninkielinen ääni Chikao Ōtsuka. Kingdom Hearts III:ssa Xehanortin englanninkielinen ääni on Rutger Hauer ja japaninkielinen ääni Akio Ōtsuka.
Terra-Xehanort on Xehanortin inkarnaatio, joka syntyi mestari Xehanortin siirtäessä sydämensä Terran ruumiiseen. Hän kantaa mestari Xehanortin keybladeä ja hänellä on apunaan symbiootti nimeltä Vartija (Guardian), jota hänen oma sydämettömänsä käytti myös. Terra-Xehanort hävisi Terran sielun ohjaamalle haarniskalle, mutta kohtasi myöhemmin Radiant Gardenissa Aquan. Sitten Ansem Viisas ja Braig löytävät hänet muistinsa menettäneenä. Ennen Kingdom Heartsin ja Kingdom Hearts II:n tapahtumia "Xehanortista" tulee Ansemin ylin oppipoika ja hänellä oli palava halu saada selville tietoa sydämistä ja löytää kadonneet muistonsa. Lopulta hän varastaa opettajansa nimen ja irrottaa oman sydämensä jakautuakseen sydämettömäksi nimeltä "Ansem" ja ei-keneksikään nimeltä Xemnas. Vaikka Ansemin ja Xemnasin tuho johtivat mestari Xehanortin paluuseen, Terra-Xehanortin kohtalo oli jäänyt epäselväksi.
Terra-Xehanortin englanninkielinen ääni on Richard Epcar ja japaninkielinen ääni on Akio Ōtsuka. Birth by Sleepissä nuoren Xehanortin englanninkielinen ääni on David Gallagher ja japaninkielinen ääni Mamoru Miyano. Dream Drop Distancessa ja Kingdom Hearts III:ssa nuoren Xehanortin englanninkielinen ääni on Ben Diskin ja japaninkielinen ääni Takanori Okuda.
Ansem
”Ansem, Pimeyden Etsijä” (tai lyhyesti ”Ansem”) on Xehanortin sydämetön, joka oli varastanut oman opettajansa etunimen. Hän hallitsee todellisen minänsä tavoin Vartijaksi kutsuttua symbioottia. ”Ansem” on alkuperäisen Kingdom Heartsin sekä Chain of Memoriesin ”Reverse/Rebirth” -tarinan päävihollinen. ”Ansemin” englanninkielinen ääni Kingdom Heartsissa ja Chain of Memoriesin alkuperäisversiossa Billy Zane ja myöhemmissä peleissä Richard Epcar. Japaninkielinen ääni on Akio Ōtsuka.
Dream Drop Distancessa nuori Xehanort oli tuonut ”Ansemin” menneisyydestä osaksi uutta Organisaatiota ja taistelemaan Nukkuvissa maailmoissa Rikua vastaan. Lisäksi paljastui, että ”Ansem” pyrki alun perin käyttämään Sydänten Prinsessoja χ-bladen luomiseen tarvittavana seitsemänä valona.
Xemnas
Xemnas on Xehanortin ei-kukaan ja Organisaatio XIII:n johtaja. Hän on Kingdom Hearts II:n sekä 358/2 Daysin päävihollinen. Hänen nimensä on angrammi nimestä Ansem ja kirjaimesta X. Hän hallitsee pääosin Sorcerereiksi kutsuttuja ei-keitään, käyttää aseinaan tyhjyyden voimia tekä valonsäteistä koostuvia eteerisiä teriä. Xemnasin englanninkielinen ääni on Paul St. Peter ja japaninkielinen ääni Norio Wakamoto.
Xemnas pyrki luomaan omat versionsa Kingdom Heartsista käyttämällä Soran tuhoamien sydämettömien jälkeensä jättämiä sydämiä. Sora ja Riku kuitenkin tuhoavat muut Organisaation jäsenet ja Ansem Viisas yrittää muuttaa keinotekoiset Kingdom Hearts dataksi, mutta koneensa ylikuormittumisen seurauksena ne vain vaurioituvat ja Ansem joutuu uudelleen vangiksi Pimeyden Maailmaan. Xemnas imee jäljelle jääneiden sydänten voimat ja taistelee useasti Soraa ja kumppaneita vastaan. Lopulta muista erilleen joutuneet Sora ja Riku tuhoavat hänet.
Dream Drop Distancessa nuori Xehanort oli tuonut Xemnasin menneisyydestä osaksi uutta Organisaatiota ja taistelemaan Nukkuvissa maailmoissa Soraa vastaan. Lisäksi paljastui, että Xemnas pyrki alun perin käyttämään Organisaatio XIII:n jäseniä χ-bladen luomiseen tarvittavana kolmenatoista pimeytenä.
Pahatar
Paha haltiatar Prinsessa Ruususesta. Hän oli alun perin kotoisin Enchanted Dominionista. Birth by Sleepin aikoihin mestari Xehanort kertoi hänelle keybladestä ja Sydänten Prinsessoista. Kingdom Heartsissa hän keräsi muiden Disney-maailmojen vihollisia yhteen ja yritti saada haltuunsa Kingdom Heartsin voimat. Hän kukistui, kun Xehanortin sydämettömän, ”Ansemin”, riivaama Riku avasi hänen sydämensä muuttaen hänet lohikäärmeeksi, jonka Sora voitti. Kingdom Hearts II:ssa hän palaa ja yrittää Pekan avulla jatkaa pieleen menneitä suunnitelmiaan ja kostaa Soralle. Mutta yritykset epäonnistuivat joko Soran tai Xehanortin toimesta. Pahattaren englanninkielinen ääni on Susanne Blakeslee ja japaninkielinen ääni Toshiko Sawada.
Musta Pekka
Pahattaren oikea käsi. Ennen Birth by Sleepin tapahtumia hän oli höyrylaivan kapteeni Disney-kaupungissa. Mutta hän alkoi aiheuttaa ongelmia ja siksi kuningatar Minni karkotti hänet toiseen ulottuvuuteen. Mutta Pahatar vapautti Pekan sillä ehdolla, että tämä auttaisi häntä suunnitelmissaan. Kingdom Hearts II:ssa Pekka matkusti Disney-maailmoissa joko pyytämässä paikallisia vihollisia Pahattaren puolelle tai muuttamassa heitä sydämettömiksi. Pekan englanninkielinen ääni on Jim Cummings ja japaninkielinen ääni Tōru Ōhira.
Organisaatio XIII
Kolmentoista ihmismäisen ulkonäön ja ajattelutavan säilyttäneen ei-keidenkään muodostama ryhmä. Sen perustivat Ansem Viisaan oppilaiden ei-ketkään. Heidän tukikohtansa on Maailma jota ei koskaan ollut (The World That Never Was). Heidän jäsenensä saivat numeronsa liittymisjärjestyksensä mukaan. Jäsen I on Xehanortin ei-kukaan, Xemnas.
Osa Organisaation jäsenistä teki esiintymisen jo pelissä Chain of Memories. Loput tekivät esiintymisensä Kingdom Hearts II:ssa, jossa paljastui myös heidän suunnitelmansa. Käyttää keybladellä tuhottujen sydämettömien keräämiä sydämiä luodakseen omat versionsa Kingdom Heartsista ja saada niiden kautta omat sydämet.
Vanitas
Birth by Sleepissä Vanitasin tarkoitus oli taistella Ventusta vastaan, jotta heidän valonsa ja pimeytensä yhdistyminen synnyttäisi χ-bladen. Hän houkutteli ensin Ventusin lähtemään Terran perään ja taistelemaan Unervsedia vastaan. Hän yhdistyy Keyblade Graveyardilla Ventusin kanssa, mutta χ-blade ei tullut aivan täysin valmiiksi. Vanitas joutuu fyysiseen taisteluun Aquan ja Mikin kanssa ja metafyysiseen taisteluun Ventusin kanssa. Lopulta Vanitas ja χ-blade tuhoutuvat ja samalla Unversed lakkaavat olemasta. Dream Drop Distancessa Vanitas esiintyy kuvajaisena, kun Sora kohtaa nuoren Xehanortin La Cité des Clochesissa.
Kingdom Hearts χ:ssa paljastuu, että Vanitaksen olemus oli alun perin yksi Todellisen pimeyden kolmestatoista ruumiillistumasta, joka oli imeytynyt Ventuksen sisään vuosisatoja sitten, ennen kuin Ventus oli siirtynyt ajassa nykyhetkeen.
Luxu
Luxu, joka tunnettiin myös nimellä Braig, on mestari Xehanortin kätyri sekä Terra-Xehanortin ohella toinen Ansem Viisaan oppilaista, jotka juonittelivat opettajansa selän takana, kunnes paljastui lopulta muinaisina aikoina eläneeksi Mestarien mestarin oppilaisiin kuuluneeksi keybladen käyttäjäksi, joka oli siirtänyt sydämensä kehosta toiseen. Hänen ei-kukaan, Xigbar, oli Organisaatio XIII:n jäsen II. Käyttää aseinaan ei-kenkään tavoin aseenaan nuolipistooleja (Gunarrows). Braigin englanninkielinen ääni on James Patrick Stuart ja japaninkielinen ääni Hōchū Ōtsuka. Luxun englanninkielinen ääni on Max Mittelman ja japaninkielinen ääni Kenjirō Tsuda.
Birth by Sleepissä Braig havitteli itselleen omaa keybladeä. Hän lavasti mestari Xehanortin kaappauksen ja menetti taistelussa Terraa vastaan toisen silmänsä. Hänen silmänsä oli muututtua keltaiseksi ja korvien suipoiksi hän kohtasi Ventusin ja Aquan Keyblade Graveyardilla. Paettuaan sieltä hän ja Ansem Viisas löysivät Terran ruumiiseen asettuneen ja muistinsa menettäneen Xehanortin, josta myös tuli Ansem Viisaan oppilas. Vuosi tämän jälkeen Xehanort poisti keybladellään Braigin ja muiden Ansemin oppilaiden sydämet muuttaen heidät sydämettömiksi ja luoden heidän ei-ketkään. Kingdom Hearts HD 2.5 Remixin salaisessa lopetuksessa hän oli palautunut entiselleen Xigbarin tuhoutumisen johdosta. Hän huomasi Terra-Xehanortin olevan poissa ja otti tajuttoman Isan mukaansa omaa suunnitelmaansa varten. Kun Dream Drop Distancessa Sora kohtasi osaksi mestari Xehanortin uutta Organisaatiota toiselta aikakaudelta tuodun Xigbarin, Xigbar selitti Soralle todellisen minänsä olleensa ”puoli-Xehanort” jo ennen ei-keneksikään tuloa.